Ľudské bytosti prichádzajú na svet bezmocné. Postupne sa vyvíjajú, učia sa a získavajú nové pohybové zručnosti. Prichádza prvé zdvíhanie hlávky, lezenie a neskôr aj prvé kroky.
Imunológ Brian Peppers z Univerzity v Západnej Virgínii na portáli The Conversation vysvetľuje, že rovnako tak zreje aj imunitný systém, ktorý sa učí brániť proti rôznym infekciám.
"Ako plynie čas, váš imunitný systém v rôznych fázach dozrieva, podobne ako ste postupovali od plazenia k státiu, chôdzi a behu," píše vedec.
Zmeny v imunitnom systéme sú hlavným dôvodom, prečo odborníci skúmajú imunitnú odpoveď na vakcíny v rôznych vekových kategóriách.
Ako sa imunitný systém mení? Prečo sa deťom podávajú iné dávky vakcín ako dospelým? Čo musia vedci zohľadňovať pri ich výrobe?
Otázky
- Ako sa imunitný systém mení?
- Čo sa v tele deje po podaní vakcíny?
- Ako vakcíny pomáhajú imunitnému systému?
- Čo musia vedci zohľadňovať pri ich výrobe?
- Prečo sa deťom podávajú iné dávky vakcín ako dospelým?
- Prečo sa vo veku od 5 do 11 rokov podáva iná vakcína ako starším deťom?
- Prečo sa klinické štúdie začínajú vekovou skupinou od 18 do 55 rokov?
- Prečo starší ľudia potrebujú posilňovaciu dávku?
Keď sa dieťa narodí, jeho hlavná imunitná ochrana pochádza z protilátok, ktoré mu odovzdala matka najprv cez placentu a neskôr prostredníctvom materského mlieka.
Protilátky poskytujú dieťaťu to, čo sa v odbornej literatúre nazýva pasívna imunita.